ФК Шамрок роверси

ФК Шамрок роверси (енгл. Shamrock Rovers F.C.; ир. Cumann Peile Ruagairí na Seamróige) је професионални фудбалски клуб из Даблина, Република Ирска. Клуб се такмичи у Премијер лиги Ирске и најуспешнији су клуб у Ирској по броју освојених шампионата (22) и купова (26). За фудбалску репрезентацију Републике Ирске је играло укупно 62 играча Шамрок роверса, више него из било ког другог клуба. Шамрок роверси су основани 1901. у Рингсенду, јужном предграђу Даблина. Клуб је од 1926. до 1987. своје утакмице играо на стадиону Гленмалер парк, када су власници продали стадион. Шамрок роверси су наредне 22 године провели играјући на разним стадионима по Даблину, а такође и изван граница града. Клуб се пред сезону 2009. преселио на Тала стадион, након година одлагања и судских спорова. Успеси Премијер лига Ирске: 22 (рекорд) 1922/23, 1924/25, 1926/27, 1931/32, 1937/38, 1938/39, 1953/54, 1956/57, 1958/59, 1963/64 1983/84, 1984/85, 1985/86, 1986/87, 1993/94, 2010, 2011, 2020, 2021, 2022, 2023, 2025. Куп Ирске: 26 (рекорд) 1925, 1929, 1930, 1931, 1932, 1933, 1936, 1940, 1944, 1945, 1948, 1955, 1956, 1962, 1964, 1965, 1966, 1967, 1968, 1969, 1978, 1985, 1986, 1987, 2019, 2025. Ирски лиг шилд: 18 (рекорд) 1924/25, 1926/27, 193/32, 1932/33, 193/35, 1937/38, 1941/42, 1949/50, 1951/52, 1954/55, 1955/56, 1956/57, 1957/58, 1962/63, 1963/64, 1964/65, 1965/66, 1967/68. Лига куп Ирске: 2 1976/77, 2013. Суперкуп Ирске: 2 2022, 2024. Стадион Своје домаће утакмице игра на Тала стадиону у јужном делу Даблина. Капацитет стадиона је 6.500 места, а прву утакмицу на њему је одиграо 13. марта 2009. године Гленмалер парк Клуб је од 1926. до 1987. своје утакмице играо на стадиону Гленмалер парк, који је кроз цело своје постојање имао капацитет од око 20.000 гледалаца. Највећа забележена посета на њему је била 28.000 гледалаца против Вотерфорда 1968. године. 1987. власници клуба су донели контроверзну одлуку да продају стадион, а последња утакмица на Гленмалер парку је била утакмица полуфинала Купа Ирске између Шамрок роверса и Слајго роверса одиграна 12. априла 1987, када су навијачи улетели на терен у знак протеста због продаје стадиона. Наредну сезону навијачи су бојкотовали све утакмице клуба, а такође су и преко добровољних доприноса сакупљали средства да откупе стадион, али је друга понуда била боља и након дужег жалбеног процеса стадион је срушен 1990. и на његовом месту изграђен стамбени комплекс. Тала стадион Шамрок роверси су наредне 22 године провели играјући на разним стадионима по Даблину, а такође и изван граница града. 1990-их Шамрок роверсима је дато земљиште у Тали, јужном предграђу Даблина, да изграде нови стадион. Радови на новом стадиону су почели октобра 2000, али су новембра 2001. прекинути јер је Веће округа јужног Даблина одлучило да одузме земљиште које су дали клубу, јер услови дозволе за планирање нису били испуњени. Коначно након шест и по година одлагања и судских спорова, радови на стадиону су настављени 6. маја 2008. Клуб се пред сезону 2009. преселио на Тала стадион, а прву утакмицу одиграо 13. марта 2009. против Слајго роверса (2:1), док је стадион званично отворен 27. јуна. Ривалства Кроз своју историју, Шамрок роверси су имали многа ривалства различитог значаја и интензитета. Најстарији такав ривалитет је делио са Шелбурном, због чињенице да су оба клуба основана у Рингсенду. То остаје секундардни ривалитет сличног значаја као локални дерби са Сент Патрикс атлетиком. Током 1950-их и 1960-их главни ривал клуба је била, сада угашена, Друмкондра. Током 1970-их они су замењени са главним клубом из северног дела Даблина, Бохимијана. Од тада, релативно мало ривалство које је постојало између Шамрок роверса и Бохимијана се развило у класичан ривалитет, са интезивним утакмицама и великом посетом. Шамрок роверси у европским такмичењима Референце Спољашње везе Званичан сајт клуба SRFC.TV Сајт навијача - srfc-ultras.com